На основу члана 4.,5., и 12 Закона о туризму Србије ( Службени гласник Републике Србије број 36/2009, 88/2010, 99/2011-др. Закон, 93/2012 и 84/2015), члана 32. Закона о локалној самоуправи (Службени гласник Републике Србије број 129/07, 83/14-др.закон и 101/16-др.закон) и члана 41 и 138. Статута општине Владичин Хан (“Службени гласник Пчињског округа”, бр. 21/08 и 8/09 и Службени гласник града Врања број 11/13, 5/17 и 14/17), Скупштина општине Владичин Хан, на седници одржаној дана 09.07.2017. године, донела је

**О Д Л У К У**

**О ПРИСТУПАЊУ ИЗРАДЕ СТРАТЕГИЈЕ РАЗВОЈА ТУРИЗМА**

**ОПШТИНЕ ВЛАДИЧИН ХАН**

**Члан 1.**

Приступа се изради Стратегије развоја туризма за општину Владичин Хан за период 2017-2022 година.

**Члан 2.**

Циљ израде Стратегије развоја туризма за општину Владичин Хан је процена стања животне средине, процена природних и културних добара, идентификација проблема, успостављање стратешких циљева и специфичних смерница, индентификација приоритета, и одређивање активности за унапређење развоја туризма на подручју општине Владичин Хан у складу са Стратегијом развоја туризма Србије 2016-2025.

**Члан 3.**

Стратегијом развоја туризма обрадиће се кључне теме у области расположивости туристичким потенцијалом и предложиће се активности које ће одражавати интерес читаве заједнице у складу са Законом о туризму Србије (Службени гласник Републике Србије број 36/2009, 88/2010, 99/2011-др. закон, 93/2012 и 84/2015)

Стратегија ће на прецизнији начин дефинисати специфичне циљеве, програме, групе пројектата, пројекте и појединачне акције.

**Члан 4.**

Решењем Начелника Општинске управе општине Владичин Хан именоваће се лице испред општине које ће координирати израду Стратегије развоја туризма за општину Владичин Хан (општински координатор).

**Члан 5.**

У сврху израде Стратегије развоја туризма за општину Владичин Хан формираће се радна група и друге институције које ће бити ангажоване по потреби.

**Члан 6.**

Решењем Начелника Општинске управе општине Владичин Хан именоваће се чланови радних група из члана 5. ове Одлуке.

**Члан 7.**

Израда Стратегије развоја туризма општине Владичин Хан за период 2017. - 2022. године финансираће се из буџета општине Владичин Хан и других извора.

**Члан 8.**

Ова Одлука ступа на снагу 8 дана од дана објављивања у “Службеном гласнику града Врања”.

**СКУПШТИНА ОПШТИНЕ**

**ВЛАДИЧИН ХАН**

**БРОЈ:06-115/3/17-IV/04**

**ПРЕДСЕДНИЦА**

**Данијела Поповић**